העיתונאי לשעבר שרון גל מתרגל לחיים הפוליטיים, וזה כולל נאומים משולהבים בפני בני נוער בבתי הספר התיכונים. מספר 5 במפלגת ישראל ביתנו דיבר הבוקר (רביעי) בפני תלמידי תיכון "בליך" ברמת גן ותקף את ח"כ חנין זועבי (בל"ד).

רוצים לקבל עדכונים נוספים? הצטרפו לחדשות 2 בפייסבוק

"אני רוצה רק רגע לבדוק משהו", ביקש גל מהקהל הצעיר. "תנו לי רגע לבדוק כמה פחות או יותר הדברים נוגעים בכם: מי בעד 'חנין לג'נין'?". רבים מהתלמידות והתלמידים הגיבו במחיאות כפיים סוערות והחלו לצעוק שוב ושוב את הסיסמה יחד עם גל שהחזיק במיקרופון.

"אז תנו לנו את הכוח ואנחנו נעשה את זה", אמר הפוליטיקאי הטרי לנערות והנערים שיצביעו השנה לראשונה בבחירות לכנסת. "אני אומר לכם, תאמינו שאפשר. לא בדיבורים, אלא במעשים".